Panayiotou het groot huis glo vir Jayde gekoopJayde Panayiotou en haar man Christopher. Foto: Facebook Die huis het vier groot slaapkamers, vier badkamers en ŉ groot oopplan leefvertrek, eetkamer en kombuis met ŉ ingeboude braai, het The Times berig. Die eiendom is in Panayiotou se naam geregistreer en het sowat R2,2 miljoen gekos. Panayiotou sal Woensdag weer in die Port Elizabeth-landdroshof verskyn waar sy borgtogaansoek sal voortgaan. Die staat sal na verwagting aanvoer dat Panayiotou se beweerde verhouding met ŉ werknemer hom daartoe gedryf het om sy vrou te vermoor aangesien hy nie die finansiële koste van twee vroue sou kon hanteer nie, het eNCA berig. Panayiotou se beweerde minnares, Chanelle Coutts, kan moontlik ook geroep word om in die moordverhoor te getuig, het haar regsverteenwoordiger aan News24 bevestig. Danie Gouws, ’n Port Elizabethse prokureur, het bevestig dat hy aangestel is om na Coutts se belange om te sien en dat hy meegedeel is dat sy ’n staatsgetuie sal wees. News24 Klik hier vir alle vorige berigte oor die saak.